02018R1798 — SL — 22.11.2018 — 000.001

To besedilo je zgolj informativne narave in nima pravnega učinka. Institucije Unije za njegovo vsebino ne prevzemajo nobene odgovornosti. Verodostojne različice zadevnih aktov, vključno z uvodnimi izjavami, so objavljene v Uradnem listu Evropske unije. Na voljo so na portalu EUR-Lex. Uradna besedila so neposredno dostopna prek povezav v tem dokumentu

►B UREDBA KOMISIJE (EU) 2018/1798 z dne 21. novembra 2018 o izvajanju Uredbe Evropskega parlamenta in Sveta (ES) št. 808/2004 o statističnih podatkih Skupnosti v zvezi z informacijsko družbo za referenčno leto 2019 (Besedilo velja za EGP) (UL L 296 22.11.2018, str. 2)





popravljena z:









▼B

UREDBA KOMISIJE (EU) 2018/1798

z dne 21. novembra 2018

o izvajanju Uredbe Evropskega parlamenta in Sveta (ES) št. 808/2004 o statističnih podatkih Skupnosti v zvezi z informacijsko družbo za referenčno leto 2019

(Besedilo velja za EGP)







Člen 1

Podatki, ki se pošljejo za pripravo evropskih statističnih podatkov v zvezi z informacijsko družbo iz člena 3(2) in člena 4 Uredbe (ES) št. 808/2004 v Modulu 1: „Podjetja in informacijska družba“ ter Modulu 2: „Posamezniki, gospodinjstva in informacijska družba“, so določeni v prilogah I in II k tej uredbi.

Člen 2

Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah.









PRILOGA I

Modul 1: Podjetja in informacijska družba

A. Področja in njihove spremenljivke

(1) Področja s seznama v Prilogi I k Uredbi (ES) št. 808/2004, ki bodo zajeta v referenčnem letu 2019, so:

(a) sistemi IKT in njihova uporaba v podjetjih;

(b) uporaba interneta in drugih elektronskih omrežij v podjetjih;

(c) e-trgovanje;

(d) e-poslovanje in organizacijski vidiki;

(e) usposobljenost za uporabo IKT v enoti podjetja in potreba po znanju na področju IKT;

(f) ovire pri uporabi IKT, interneta in drugih elektronskih omrežij ter pri e-trgovanju in e-poslovanju;

(g) varnost IKT.

(2) Zberejo se naslednje spremenljivke o podjetjih:

(a) Sistemi IKT in njihova uporaba v podjetjih

(i) Za vsa podjetja:

— uporaba računalnikov.

(ii) Za podjetja, ki uporabljajo računalnike:

— (neobvezno) zaposlene osebe ali odstotek skupnega števila zaposlenih oseb, ki uporabljajo računalnike za poslovne namene.

(b) Uporaba interneta in drugih elektronskih omrežij v podjetjih

(i) Za podjetja, ki uporabljajo računalnike:

— dostop do interneta.

(ii) Za podjetja z dostopom do interneta:

— zaposlene osebe ali odstotek skupnega števila zaposlenih oseb, ki uporabljajo računalnike z dostopom do interneta za poslovne namene,

— (neobvezno) uporaba aplikacij za govorne klice ali videoklice prek interneta za poslovne namene,

— internetna povezava: vse vrste fiksne povezave,

— internetna povezava: zagotavljanje prenosnih naprav, ki omogočajo mobilno povezavo z uporabo mobilnih telefonskih omrežij, za poslovne namene,

— (neobvezno) podjetja s spletnim mestom,

— uporaba družbenih omrežij, ki se ne uporabljajo le za plačane oglase;

— uporaba blogov ali mikroblogov podjetja, ki se ne uporabljajo le za plačane oglase,

— uporaba spletnih mest za izmenjavo multimedijskih vsebin, ki se ne uporabljajo le za plačane oglase,

— uporaba orodij za izmenjavo znanja, ki temeljijo na tehnologiji wiki in se ne uporabljajo le za plačane oglase.

(iii) Za podjetja, ki imajo katero koli vrsto fiksne internetne povezave:

— najhitrejša pogodbeno zagotovljena hitrost prenosa pri najhitrejši fiksni internetni povezavi v Mbit/s v naslednjih razponih: [0,< 2], [2,< 10], [10,< 30], [30,< 100], [>=100].

(iv) Za podjetja, ki zaposlenim osebam za poslovne namene dajo na voljo prenosne naprave, ki omogočajo mobilno internetno povezavo z uporabo mobilnih telefonskih omrežij:

— zaposlene osebe ali odstotek skupnega števila zaposlenih oseb, ki jim je podjetje za poslovne namene dalo na voljo prenosno napravo, ki omogoča internetno povezavo po mobilnih telefonskih omrežjih.

(v) Za podjetja s spletnim mestom informacije o zagotavljanju naslednjih funkcionalnosti:

— (neobvezno) predstavitev blaga ali storitev, ceniki,

— (neobvezno) spletno naročanje, oddaja rezervacije,

— (neobvezno) možnost, da obiskovalci prilagodijo ali oblikujejo blago ali storitve na spletu,

— (neobvezno) sledenje ali ugotavljanje statusa oddanih naročil,

— (neobvezno) prilagojena vsebina spletnega mesta rednim/pogostim obiskovalcem,

— (neobvezno) povezave ali sklicevanja na profile podjetja v družbenih medijih,

— (neobvezno) uporaba informacij o vedenju obiskovalcev na spletnem mestu podjetja, na primer o klikih, ogledanih predmetih, na primer za oglaševanje ali izboljšanje zadovoljstva strank.

(vi) Za podjetja, ki uporabljajo družbene medije (ne le za plačane oglase), zlasti družbena omrežja, bloge ali mikrobloge podjetja, spletna mesta za izmenjavo multimedijskih vsebin ali orodja za izmenjavo znanja, ki temeljijo na tehnologiji wiki:

— uporaba družbenih medijev za razvoj celostne podobe podjetja ali trženje proizvodov, na primer za trženje izdelkov ali njihovo dajanje na trg,

— uporaba družbenih medijev za pridobivanje mnenj strank, ocen ali vprašanj in odzivanje nanje,

— uporaba družbenih medijev za vključevanje strank v razvoj ali inovacije blaga ali storitev,

— uporaba družbenih medijev za sodelovanje s poslovnimi partnerji (npr. dobavitelji) ali drugimi organizacijami (kot so javni organi ali nevladne organizacije),

— uporaba družbenih medijev za zaposlovanje delavcev,

— uporaba družbenih medijev za izmenjavo stališč, mnenj ali znanja v podjetju.

(c) E-trgovanje

(i) Za podjetja, ki uporabljajo računalnike:

— prejem naročil za blago ali storitve, oddanih na spletnem mestu ali prek aplikacij (spletna prodaja), v prejšnjem koledarskem letu,

— prejem naročil za blago ali storitve s sporočili v obliki RIP (prodaja RIP), v prejšnjem koledarskem letu.

(ii) Za podjetja, ki so prejela naročila za blago ali storitve, oddana prek spletnega mesta ali aplikacij, v prejšnjem koledarskem letu:

— vrednost prihodka, izraženega v absolutni vrednosti ali kot odstotek vseh prihodkov podjetja, ustvarjenega v okviru e-trgovanja na podlagi naročil, prejetih na spletnem mestu ali prek aplikacij, v prejšnjem koledarskem letu,

— odstotek prihodka v okviru naročil, prejetih prek spletnega mesta ali aplikacij, ki je razčlenjen po naslednjih kategorijah: prodaja med podjetji in zasebnimi potrošniki (Business to Consumers: B2C), prodaja med podjetji (Business to Business: B2B) in prodaja javnim ustanovam (Business to Government: B2G), v prejšnjem koledarskem letu,

— prejem naročil za blago ali storitve prek lastnega spletnega mesta ali aplikacij podjetja (vključno s spletnimi mesti matičnih ali povezanih podjetij, ekstranetnimi omrežji) v prejšnjem koledarskem letu,

— prejem naročil za blago ali storitve prek spletnega mesta ali aplikacij za e-trgovanje, ki ga/jih za trgovanje z izdelki uporablja več podjetij (e-tržnica), v prejšnjem koledarskem letu,

— odstotek prihodka v okviru naročil, prejetih prek spletnega mesta ali aplikacij, ki je razčlenjen po naslednjih kategorijah: naročila, prejeta prek lastnega spletnega mesta ali aplikacij (vključno s spletnimi mesti matičnih ali povezanih podjetij, ekstranetnimi omrežji), ter naročila, prejeta prek spletnega mesta ali aplikacij za e-trgovanje (e-tržnice), ki jih uporablja več podjetij za trgovanje z izdelki, v prejšnjem koledarskem letu,

— prejem naročil, ki so jih stranke oddale prek spletnega mesta ali aplikacij, razčlenjeno po poreklu: lastna država, v prejšnjem koledarskem letu,

— prejem naročil, ki so jih stranke oddale prek spletnega mesta ali aplikacij, razčlenjeno po poreklu: druge države članice, v prejšnjem koledarskem letu,

— prejem naročil, ki so jih stranke oddale prek spletnega mesta ali aplikacij, razčlenjeno po poreklu: ostali svet, v prejšnjem koledarskem letu,

— (neobvezno) odstotek prihodka v okviru naročil, prejetih prek spletnega mesta ali aplikacij v prejšnjem koledarskem letu, ki je razčlenjen po poreklu: lastna država, druge države članice in ostali svet.

(iii) Za podjetja, ki so prejela naročila za blago ali storitve s sporočili RIP v prejšnjem koledarskem letu:

— vrednost prihodka, izraženega v absolutni vrednosti ali kot odstotek vseh prihodkov podjetja, ustvarjenega v okviru e-trgovanja na podlagi naročil, prejetih s sporočili RIP, v prejšnjem koledarskem letu,

— prejem naročil, ki so jih stranke oddale s sporočili v obliki RIP, razčlenjen po poreklu: lastna država, v prejšnjem koledarskem letu,

— prejem naročil, ki so jih stranke oddale s sporočili v obliki RIP, razčlenjen po poreklu: druge države članice, v prejšnjem koledarskem letu,

— prejem naročil, ki so jih stranke oddale s sporočili v obliki RIP, razčlenjen po poreklu: ostali svet, v prejšnjem koledarskem letu.

(d) E-poslovanje in organizacijski vidiki

(i) Za podjetja, ki uporabljajo računalnike:

— uporaba programskega paketa za upravljanje poslovnih virov (ERP) za izmenjavo informacij med različnimi delovnimi področji v podjetju,

— uporaba kakršne koli programske opreme za upravljanje informacij o strankah (upravljanje odnosov s strankami – programska oprema CRM), ki omogoča zbiranje in shranjevanje informacij o strankah podjetja ter zagotavlja dostop do teh informacij drugim področjem v podjetju,;

— uporaba kakršne koli programske opreme za upravljanje informacij o strankah (upravljanje odnosov s strankami – programska oprema CRM), ki omogoča analizo informacij o strankah za namene trženja.

(e) Usposobljenost za uporabo IKT v enoti podjetja in potreba po znanju in spretnostih na področju IKT

(i) Za podjetja, ki uporabljajo računalnike:

— (neobvezno) zaposlovanje strokovnjakov za IKT,

— (neobvezno) zagotavljanje kakršnega koli usposabljanja strokovnjakov za IKT za pridobitev znanja na področju IKT v prejšnjem koledarskem letu,

— (neobvezno) zagotavljanje kakršnega koli usposabljanja drugih zaposlenih oseb za pridobitev znanja za uporabo IKT v prejšnjem koledarskem letu,

— (neobvezno) zaposlitev ali poskus zaposlitve strokovnjakov za IKT v prejšnjem koledarskem letu,

— (neobvezno) izvajanje funkcij s področja IKT (kot so vzdrževanje infrastrukture IKT, podpora za pisarniško programsko opremo, razvoj ali podpora za sisteme/programske opreme za poslovno upravljanje in/ali spletne rešitve, varnost in varstvo podatkov) s strani lastnih zaposlenih (vključno z zaposlenimi v matičnem ali povezanih podjetjih) v prejšnjem koledarskem letu,

— (neobvezno) izvajanje funkcij s področja IKT (kot so vzdrževanje infrastrukture IKT, podpora za pisarniško programsko opremo, razvoj ali podpora za sisteme/programske opreme za poslovno upravljanje in/ali spletne rešitve, varnost in varstvo podatkov) s strani zunanjih ponudnikov v prejšnjem koledarskem letu.

(ii) Za podjetja, ki uporabljajo računalnike in so v prejšnjem koledarskem letu zaposlila ali so si prizadevala zaposliti strokovnjake za IKT:

— (neobvezno) prosta delovna mesta za strokovnjake za IKT, ki jih je bilo težko zapolniti.

(f) Ovire pri uporabi IKT, interneta in drugih elektronskih omrežij ter pri e-trgovanju in e-poslovanju

(i) Za podjetja, ki so naročila, ki so jih oddale stranke v drugih državah članicah, prejela prek spletnega mesta ali aplikacij v prejšnjem koledarskem letu: informacije o naslednjih težavah pri prodaji v druge države članice:

— visoki stroški dostave ali vračila izdelkov,

— težave, povezane z reševanjem pritožb in sporov,

— potreba po prilagoditvi označevanja izdelkov za prodajo v druge države članice,

— pomanjkljivo znanje tujih jezikov za sporazumevanje s strankami v drugih državah članicah,

— omejitve, ki jih za prodajo v določenih državah članicah nalagajo poslovni partnerji podjetja.

(g) Varnost IKT

(i) Za podjetja z računalniki:

— uporaba kot ukrep za varnost IKT: avtentikacija z varnim geslom,

— uporaba kot ukrep za varnost IKT: posodabljanje programske opreme (vključno z operacijskimi sistemi),

— uporaba kot ukrep za varnost IKT: identifikacija in avtentikacija uporabnika z biometričnimi metodami, ki jih izvaja podjetje,

— uporaba kot ukrep za varnost IKT: tehnike šifriranja podatkov, dokumentov ali e-pošte,

— uporaba kot ukrep za varnost IKT: varnostno kopiranje podatkov na drugo lokacijo (vključno z varnostnim kopiranjem v oblak),

— uporaba kot ukrep za varnost IKT: nadzor nad dostopom do omrežja (upravljanje dostopa naprav in uporabnikov do omrežja podjetja),

— uporaba kot ukrep za varnost IKT: VPN (navidezno zasebno omrežje, ki razširja zasebno omrežje prek javnega omrežja za varno izmenjavo podatkov prek javnega omrežja),

— uporaba kot ukrep za varnost IKT: hramba dnevniških datotek za analizo po varnostnih incidentih,

— uporaba kot ukrep za varnost IKT: ocena tveganja IKT, tj. redna ocena verjetnosti in posledic varnostnih incidentov IKT,

— uporaba kot ukrep za varnost IKT: testiranje varnosti IKT, kot so penetracijsko testiranje, testiranje sistemov opozarjanja na nevarnost, pregled varnostnih ukrepov, testiranje sistemov za varnostno kopiranje,

— opozarjanje zaposlenih na njihove obveznosti v zvezi z varnostjo IKT v okviru prostovoljnega usposabljanja ali notranje dostopnih informacij (kot so informacije na intranetu),

— opozarjanje zaposlenih na njihove obveznosti v zvezi z varnostjo IKT v okviru obveznega usposabljanja ali ogleda obveznega gradiva,

— opozarjanje zaposlenih na njihove obveznosti v zvezi z varnostjo IKT v okviru pogodbe (npr. pogodbe o zaposlitvi),

— dejavnosti v zvezi z varnostjo IKT, kot so testiranje varnosti, usposabljanje na področju IKT v zvezi z varnostjo, reševanje varnostnih incidentov IKT (razen posodobitev predpaketne programske opreme), ki jih izvajajo zaposleni v podjetju (vključno z zaposlenimi v matičnem ali povezanih podjetjih),

— dejavnosti v zvezi z varnostjo IKT, kot so testiranje varnosti, usposabljanje na področju IKT v zvezi z varnostjo, reševanje varnostnih incidentov IKT (razen posodobitev predpakirane programske opreme), ki jih izvajajo zunanji ponudniki,

— razpoložljivost dokumentov o ukrepih, praksah ali postopkih v zvezi z varnostjo IKT,

— težave, ki so nastale vsaj enkrat v prejšnjem koledarskem letu zaradi zapletov, povezanih z IKT: nerazpoložljivost storitev IKT, na primer napadi za zavrnitev storitve, napadi z izsiljevalskim programjem, okvare strojne ali programske opreme razen mehanskih okvar, kraja,

— težave, ki so nastale vsaj enkrat v prejšnjem koledarskem letu zaradi zapletov, povezanih z IKT: uničenje ali okvara podatkov, na primer zaradi okužbe z zlonamernim programjem ali nepooblaščenega vdora, okvar strojne ali programske opreme,

— težave, ki so nastale vsaj enkrat v prejšnjem koledarskem letu zaradi zapletov, povezanih z IKT: razkritje zaupnih podatkov, na primer zaradi vdora, napadov s farmingom, ribarjenjem, dejanj zaposlenih v podjetju (namerno ali nenamerno),

— razpoložljivost zavarovanja za primer varnostnih incidentov IKT.

(ii) Za podjetja, ki imajo dokumente o ukrepih, praksah ali postopkih v zvezi z varnostjo IKT:

— (neobvezno) dokumenti o ukrepih, praksah ali postopkih v zvezi z varnostjo IKT v podjetju, ki se nanašajo na: upravljanje pravic dostopa za uporabo IKT, kot so računalniki, omrežje,

— (neobvezno) dokumenti o ukrepih, praksah ali postopkih v zvezi z varnostjo IKT v podjetju, ki se nanašajo na: shranjevanje, zaščito, dostop do podatkov ali njihovo obdelavo,

— (neobvezno) dokumenti o ukrepih, praksah ali postopkih v zvezi z varnostjo IKT v podjetju, ki se nanašajo na: postopke ali pravila za preprečevanje varnostnih incidentov ali odzivanje nanje, kot so napadi s farmingom, ribarjenjem, izsiljevalskim programjem,

— (neobvezno) dokumenti o ukrepih, praksah ali postopkih v zvezi z varnostjo IKT v podjetju, ki se nanašajo na: odgovornost, pravice in dolžnosti zaposlenih v zvezi z IKT, kot so uporaba e-pošte, mobilnih naprav, družbenih medijev,

— (neobvezno) dokumenti o ukrepih, praksah ali postopkih v zvezi z varnostjo IKT v podjetju, ki se nanašajo na: usposabljanje zaposlenih o varni uporabi IKT,

— najnovejša opredelitev ali pregled dokumentov podjetja o ukrepih, praksah ali postopkih v zvezi z varnostjo IKT (npr. ocenjevanje tveganja, ocena varnostnih incidentov IKT): v zadnjih dvanajstih mesecih; pred več kot dvanajstimi meseci in do pred štiriindvajsetimi meseci; pred več kot štiriindvajsetimi meseci.

(3) Naslednje informacije se zberejo od vseh podjetij ali pridobijo iz drugih virov:

— glavna gospodarska dejavnost podjetja v prejšnjem koledarskem letu,

— povprečno število zaposlenih oseb v prejšnjem koledarskem letu,

— skupna vrednost prihodkov brez DDV v prejšnjem koledarskem letu.

B. Področje uporabe

Spremenljivke, opredeljene v poglavjih A (2) in (3), se zberejo za naslednje kategorije podjetij:

(1) Gospodarska dejavnost: podjetja, razvrščena v naslednje kategorije NACE Rev. 2:







Kategorija NACE Rev. 2 Poimenovanje Področje C Predelovalne dejavnosti Področji D, E Oskrba z električno energijo, plinom in paro; oskrba z vodo; ravnanje z odplakami in odpadki; saniranje okolja Področje F Gradbeništvo Področje G Trgovina; vzdrževanje in popravila motornih vozil Področje H Promet in skladiščenje Področje I Gostinstvo Področje J Informacijske in komunikacijske dejavnosti Področje L Poslovanje z nepremičninami Oddelki 69–74 Strokovne, znanstvene in tehnične dejavnosti Področje N Druge raznovrstne poslovne dejavnosti Skupina 95.1 Popravila in vzdrževanje računalnikov in komunikacijskih naprav

(2) Velikost podjetja: podjetja z 10 ali več zaposlenimi. Podjetja z manj kot 10 zaposlenimi se lahko zajamejo, vendar to ni obvezno.

(3) Geografsko območje uporabe: podjetja na katerem koli delu ozemlja države članice.

C. Referenčna obdobja

Referenčno obdobje za spremenljivke, ki se nanašajo na prejšnje koledarsko leto, je leto 2018. Referenčno obdobje za preostale spremenljivke je leto 2019.

D. Razčlenitev podatkov

Za področja in njihove spremenljivke iz poglavja (2) dela A se predložijo naslednje osnovne spremenljivke:

(1) Razčlenitev gospodarskih dejavnosti: glede na naslednje agregate NACE Rev. 2:

Agregiranje NACE Rev. 2

za morebiten izračun nacionalnih agregatov

10 + 11 + 12 + 13 + 14 + 15 + 16 + 17 + 18

19 + 20 + 21 + 22 + 23

▼C1

24 + 25

▼B

26 + 27 + 28 + 29 + 30 + 31 + 32 + 33

35 + 36 + 37 + 38 + 39

41 + 42 + 43

45 + 46 + 47

47

49 + 50 + 51 + 52 + 53

55

58 + 59 + 60 + 61 + 62 + 63

68

69 + 70 + 71 + 72 + 73 + 74

77 + 78 + 79 + 80 + 81 + 82

26.1 + 26.2 + 26.3 + 26.4 + 26.8 + 46.5 + 58.2 + 61 + 62 + 63.1 + 95.1

Agregiranje NACE Rev. 2

za morebiten izračun evropskih agregatov

10 + 11 + 12

13 + 14 + 15

16 + 17 + 18

26

▼C1

27 + 28

29 + 30

▼B

31 + 32 + 33

45

46

▼C1

55 + 56

▼B

58 + 59 + 60

61

▼C1

62 + 63

▼B

77 + 78 + 80 + 81 + 82

79

95.1

(2) Razčlenitev po velikostnih razredih: podatke je treba razčleniti po naslednjih velikostnih razredih po številu zaposlenih oseb:

Velikostni razred

10 ali več zaposlenih oseb

10 do 49 zaposlenih oseb

50 do 249 zaposlenih oseb

250 ali več zaposlenih oseb

Če je podjetje zajeto, se zanj uporabi razčlenitev podatkov v skladu z naslednjo tabelo:

Velikostni razred

0 do 9 zaposlenih oseb (neobvezno)

2 do 9 zaposlenih oseb (neobvezno)

0 do 1 zaposlena oseba (neobvezno)

E. Periodičnost

Podatki, določeni v tej prilogi, se za leto 2019 zagotovijo enkrat.

F. Roki za pošiljanje rezultatov

(1) Zbrani podatki iz člena 6 in Priloge I(6) k Uredbi (ES) št. 808/2004, ki so po potrebi označeni kot zaupni ali nezanesljivi, se pošljejo Eurostatu do 5. oktobra 2019. Do navedenega datuma mora biti podatkovni niz dokončno izoblikovan, potrjen in sprejet.

(2) Metapodatki iz člena 6 Uredbe (ES) št. 808/2004 se pošljejo Eurostatu do 31. maja 2019.

(3) Poročilo o kakovosti iz člena 7(3) Uredbe (ES) št. 808/2004 se pošlje Eurostatu do 5. novembra 2019.

(4) Podatki in metapodatki se Eurostatu pošljejo prek storitev enotne vstopne točke, v skladu s standardom izmenjave, ki ga določi Eurostat. Metapodatki in poročilo o kakovosti se predložijo v standardni strukturi metapodatkov, ki jo opredeli Eurostat.









PRILOGA II

Modul 2: Posamezniki, gospodinjstva in informacijska družba

A. Področja in njihove spremenljivke

(1) Področja s seznama v Prilogi II k Uredbi (ES) št. 808/2004, ki bodo zajeta v referenčnem letu 2019, so:

(a) dostop posameznikov in/ali gospodinjstev do IKT in njihova uporaba;

(b) uporaba interneta in drugih elektronskih omrežij za različne namene s strani posameznikov in/ali gospodinjstev;

(c) varnost IKT in zaupanje v IKT;

(d) usposobljenost za IKT in strokovno znanje o IKT;

(e) ovire pri uporabi IKT in interneta;

(f) uporaba IKT s strani posameznikov za izmenjavo informacij in storitev z državnimi organi in javno upravo (e-uprava);

(g) dostop do tehnologij, ki omogočajo priključitev na internet ali druga omrežja od koder koli in kadar koli (vsenavzoča povezljivost), in njihova uporaba.

(2) Zberejo se naslednje spremenljivke:

(a) Dostop posameznikov in/ali gospodinjstev do IKT in njihova uporaba

(i) Za vsa gospodinjstva:

— dostop do interneta doma (prek katere koli naprave).

(ii) Za gospodinjstva z dostopom do interneta:

— internetna povezava: fiksna širokopasovna povezava,

— internetna povezava: mobilna širokopasovna povezava (po mobilnem telefonskem omrežju, vsaj 3G),

— (neobvezno) internetna povezava: klicna povezava po običajni telefonski liniji ali ISDN,

— (neobvezno) internetna povezava: mobilna ozkopasovna povezava (po mobilnem telefonskem omrežju, manj kot 3G).

(b) Uporaba interneta za različne namene s strani posameznikov in/ali v gospodinjstvih

(i) Za vse posameznike:

— zadnja uporaba interneta na kateri koli lokaciji, prek katere koli naprave: v zadnjih treh mesecih, pred tremi do dvanajstimi meseci, pred več kot enim letom; nikoli ni uporabljal(-a) interneta.

(ii) Za posameznike, ki so uporabljali internet v zadnjih treh mesecih:

— povprečna pogostost uporabe interneta v zadnjih treh mesecih: vsak dan ali skoraj vsak dan, vsaj enkrat tedensko (vendar ne vsak dan), manj kot enkrat tedensko,

— uporaba interneta v zadnjih treh mesecih za zasebne namene za pošiljanje, prejemanje e-pošte,

— uporaba interneta v zadnjih treh mesecih za zasebne namene za klice (vključno videoklice) prek interneta,

— uporaba interneta v zadnjih treh mesecih za zasebne namene za sodelovanje v družbenih omrežjih (ustvarjanje uporabniškega profila, objava sporočil ali drugih prispevkov),

— uporaba interneta v zadnjih treh mesecih za zasebne namene za takojšnje sporočanje (izmenjavo sporočil),

— uporaba interneta v zadnjih treh mesecih za zasebne namene za branje spletnih novic, časopisov ali revij,

— uporaba interneta v zadnjih treh mesecih za zasebne namene za iskanje informacij v zvezi z zdravjem (o temah, kot so poškodbe, bolezni, prehrana, izboljšanje zdravja),

— uporaba interneta v zadnjih treh mesecih za zasebne namene za iskanje informacij o blagu ali storitvah,

— uporaba interneta v zadnjih treh mesecih za zasebne namene za objavo mnenj o državljanskih ali političnih vprašanjih na spletnih mestih (npr. blogih, družbenih omrežjih),

— uporaba interneta v zadnjih treh mesecih za zasebne namene za sodelovanje v spletnih posvetovanjih ali za glasovanje v zvezi z državljanskimi ali političnimi vprašanji (npr. urbanistično načrtovanje, podpis peticije),

— uporaba interneta v zadnjih treh mesecih za zasebne namene za iskanje službe ali pošiljanje prijave za delovno mesto,

— uporaba interneta v zadnjih treh mesecih za zasebne namene za nalaganje lastnih vsebin (besedil, fotografij, glasbe, video posnetkov, programske opreme itd.) na spletna mesta,

— (neobvezno) uporaba interneta v zadnjih treh mesecih za zasebne namene za poslušanje glasbe (npr. spletni radio, pretakanje glasbe),

— uporaba interneta v zadnjih treh mesecih za zasebne namene za prodajo blaga ali storitev (na primer prek spletnih dražb),

— uporaba interneta v zadnjih treh mesecih za zasebne namene za internetno bančništvo,

— (neobvezno) interakcija v zadnjih treh mesecih prek interneta z gospodinjsko opremo ali aparati (kot so termostat, žarnica, robotski sesalnik ali varnostni sistem),

— uporaba internetnega pomnilniškega prostora (računalništvo v oblaku) v zadnjih treh mesecih za zasebne namene za hrambo dokumentov, slik, glasbe, video posnetkov ali drugih datotek,

— uporaba interneta v zadnjih treh mesecih za učne dejavnosti v izobraževalne, poklicne ali zasebne namene, in sicer udeležba na spletnem tečaju,

— uporaba interneta v zadnjih treh mesecih za učne dejavnosti v izobraževalne, poklicne ali zasebne namene, in sicer uporaba spletnega gradiva, ne pa udeležba na celotnem spletnem tečaju,

— uporaba interneta v zadnjih treh mesecih za učne dejavnosti v izobraževalne, poklicne ali zasebne namene, in sicer za komuniciranje z inštruktorji ali slušatelji prek izobraževalnih spletnih mest ali portalov,

— (neobvezno) uporaba interneta v zadnjih treh mesecih za druge učne dejavnosti v izobraževalne, poklicne ali zasebne namene,

— uporaba katerega koli spletnega mesta ali aplikacije v zadnjih dvanajstih mesecih za organizacijo nastanitve (soba, stanovanje, dom, počitniška hiša itd.) od druge fizične osebe za zasebne namene: prek namenskih posredniških spletnih mest ali aplikacij, prek drugih spletnih mest ali aplikacij (vključno z družbenimi omrežji) oziroma uporabe ni bilo,

— uporaba katerega koli spletnega mesta strani ali aplikacije v zadnjih dvanajstih mesecih za organizacijo prevoza (npr. z avtomobilom) od druge fizične osebe: prek namenskih posredniških spletnih mest ali aplikacij, prek drugih spletnih mest ali aplikacij (vključno z družbenimi omrežji) oziroma uporabe ni bilo,

— uporaba posredniškega spletnega mesta ali aplikacij, namenjenih za iskanje plačanega dela (razen spletnih mest agencij za zaposlovanje) v zadnjih dvanajstih mesecih: kot glavni vir prihodka, kot dodatni vir prihodka, oziroma uporabe ni bilo,

— uporaba interneta (razen e-pošte) v zadnjih treh mesecih za nakup ali obnovitev obstoječih zavarovalnih polic, vključno s tistimi, ki so ponujene v paketu z drugo storitvijo, za zasebne namene v zadnjih dvanajstih mesecih,

— uporaba interneta (razen e-pošte) v zadnjih treh mesecih za najem posojila ali hipoteke ali kredita pri bankah ali drugih ponudnikih finančnih storitev za zasebne namene v zadnjih dvanajstih mesecih,

— uporaba interneta (razen e-pošte) v zadnjih treh mesecih za nakup ali prodajo delnic, obveznic, vplačilo v sklade ali druge naložbene storitve za zasebne namene v zadnjih dvanajstih mesecih.

(iii) Za posameznike, ki so v zadnjih treh mesecih uporabljali internet vsak dan ali skoraj vsak dan:

— uporaba interneta večkrat na dan v zadnjih treh mesecih.

(iv) Za posameznike, ki so v zadnjih dvanajstih mesecih uporabljali internet:

— zadnji nakup ali naročilo blaga ali storitev prek interneta (prek spletnih mest ali aplikacij, razen naročil prek ročno natipkane e-pošte ter prek kratkih sporočil (SMS) ali multimedijskih sporočil (MMS)), za zasebno uporabo, prek katere koli naprave: v zadnjih treh mesecih, pred tremi do dvanajstimi meseci, pred več kot enim letom, nikoli ničesar kupil(-a) ali naročil(-a) prek interneta.

(v) Za posameznike, ki so uporabljali internet za internetno nakupovanje (nakup ali naročilo blaga ali storitev) v zadnjih treh mesecih:

— število nakupov ali naročil blaga ali storitev prek interneta v zadnjih treh mesecih za zasebno uporabo: število nakupov/naročil ali po razredih: 1-krat do 2-krat, med 3 in 5-krat, med 6 in 10-krat, več kot 10-krat,

— skupna vrednost blaga ali storitev (razen delnic ali drugih finančnih storitev), kupljenih ali naročenih prek interneta v zadnjih treh mesecih za zasebno uporabo: znesek v eurih ali po razredih: manj kot 50 EUR, 50 do manj kot 100 EUR, 100 do manj kot 500 EUR, 500 do manj kot 1 000 EUR, 1 000 EUR ali več, neznan znesek.

(vi) Za posameznike, ki so uporabljali internet za internetno nakupovanje (nakup ali naročilo blaga ali storitev) v zadnjih dvanajstih mesecih:

— uporaba interneta za nakup ali naročilo hrane ali živil za zasebno uporabo v zadnjih dvanajstih mesecih,

— uporaba interneta za nakup ali naročilo izdelkov široke porabe (npr. pohištvo, igrače, razen potrošniške elektronike) za zasebno uporabo v zadnjih dvanajstih mesecih,

— uporaba interneta za nakup ali naročilo zdravil za zasebno uporabo v zadnjih dvanajstih mesecih,

— uporaba interneta za nakup ali naročilo oblačil ali športne opreme za zasebno uporabo v zadnjih dvanajstih mesecih,

— uporaba interneta za nakup ali naročilo računalniške strojne opreme za zasebno uporabo v zadnjih dvanajstih mesecih,

— uporaba interneta za nakup ali naročilo elektronske opreme (vključno s kamerami) za zasebno uporabo v zadnjih dvanajstih mesecih,

— uporaba interneta za nakup ali naročilo telekomunikacijskih storitev (na primer sklenitev naročnine za televizijo, širokopasovni internet, fiksni telefon ali mobilni telefon, polnjenje računa za predplačniške telefonske kartice) za zasebno uporabo v zadnjih dvanajstih mesecih,

— uporaba interneta za nakup ali naročilo počitniških nastanitev (vključno s hoteli) za zasebno uporabo v zadnjih dvanajstih mesecih,

— uporaba interneta za nakup ali naročilo drugih storitev v zvezi z organizacijo potovanj (kot so vozovnice za prevoz in najem avtomobila) za zasebno uporabo v zadnjih dvanajstih mesecih,

— uporaba interneta za nakup ali naročilo vstopnic za prireditve za zasebno uporabo v zadnjih dvanajstih mesecih,

— uporaba interneta za nakup ali naročilo filmov ali glasbe za zasebno uporabo v zadnjih dvanajstih mesecih,

— uporaba interneta za nakup ali naročilo knjig, revij ali časopisov za zasebno uporabo v zadnjih dvanajstih mesecih,

— uporaba interneta za nakup ali naročilo elektronskega učnega gradiva za zasebno uporabo v zadnjih dvanajstih mesecih,

— uporaba interneta za nakup ali naročilo video iger, druge programske opreme in posodobitev programske opreme za zasebno uporabo v zadnjih dvanajstih mesecih,

— uporaba interneta za nakup ali naročilo drugega blaga ali storitev za zasebno uporabo v zadnjih dvanajstih mesecih,

— uporaba interneta za nakup ali naročilo blaga ali storitev za zasebno uporabo v zadnjih dvanajstih mesecih, po poreklu: nacionalni prodajalci,

— uporaba interneta za nakup ali naročilo blaga ali storitev za zasebno uporabo v zadnjih dvanajstih mesecih, po poreklu: prodajalci iz drugih držav članic,

— uporaba interneta za nakup ali naročilo blaga ali storitev za zasebno uporabo v zadnjih dvanajstih mesecih, po poreklu: prodajalci iz ostalega sveta,

— uporaba interneta za nakup ali naročilo blaga ali storitev za zasebno uporabo v zadnjih dvanajstih mesecih, po poreklu: država porekla prodajalcev ni znana.

(vii) Za posameznike, ki so uporabljali internet za internetno nakupovanje (nakup ali naročilo izdelkov ali storitev) v zadnjih dvanajstih mesecih za nakup ali naročilo filmov, glasbe, knjig, revij, časopisov, programske opreme za video igre, druge programske opreme in posodobitev programske opreme:

— prenos filmov ali glasbe s spletnih mest ali aplikacij oziroma dostopanje do njih v zadnjih dvanajstih mesecih za zasebno uporabo,

— prenos e-knjig s spletnih mest strani ali aplikacij oziroma dostopanje do njih v zadnjih dvanajstih mesecih za zasebno uporabo,

— prenos e-revij ali e-časopisov s spletnih mest ali aplikacij oziroma dostopanje do njih v zadnjih dvanajstih mesecih za zasebno uporabo,

— prenos programske opreme (vključno z računalniškimi in video igrami ter posodobitvami programske opreme) s spletnih mest ali aplikacij oziroma dostopanje do njih v zadnjih dvanajstih mesecih za zasebno uporabo,

— (neobvezno) v zadnjih dvanajstih mesecih ni bilo prenosa filmov, glasbe, e-knjig, e-časopisov, e-revij ali programske opreme oziroma spletnega dostopa do njih za zasebno uporabo.

(c) Varnost IKT in zaupanje v IKT

(i) Za gospodinjstva brez dostopa do interneta doma, pri čemer je razlog, da nimajo dostopa:

— pomisleki glede zasebnosti ali varnosti.

(ii) Za posameznike, ki so v zadnjih dvanajstih mesecih uporabljali internet:

— varnostne težave, povezane z uporabo interneta za zasebne namene v zadnjih dvanajstih mesecih: goljufiva uporaba kreditne ali debetne kartice,

— varnostne težave, povezane z uporabo interneta za zasebne namene v zadnjih dvanajstih mesecih: izguba dokumentov, slik ali drugih podatkov zaradi virusa ali druge okužbe (npr. črv ali trojanski konj),

— varnostne težave, povezane z uporabo interneta za zasebne namene v zadnjih dvanajstih mesecih: zloraba osebnih informacij, ki so na voljo na internetu, ki je imela za posledico diskriminacijo, nadlegovanje, ustrahovanje,

— varnostne težave, povezane z uporabo interneta za zasebne namene v zadnjih dvanajstih mesecih: hekano lastno družbeno omrežje ali e-poštni predal in vsebina objavljena ali poslana brez vednosti lastnika,

— varnostne težave, povezane z uporabo interneta za zasebne namene v zadnjih dvanajstih mesecih: kraja identitete na spletu (nekdo ukrade osebne podatke anketiranca in se izdaja zanj(-o), npr. nakupovanje pod imenom anketiranca),

— varnostne težave, povezane z uporabo interneta za zasebne namene v zadnjih dvanajstih mesecih: prejemanje goljufivih sporočil („ribarjenje“),

— varnostne težave, povezane z uporabo interneta za zasebne namene v zadnjih dvanajstih mesecih: preusmerjanje na lažna spletna mesta, na katerih se zahtevajo osebne informacije („farming“),

— (neobvezno) varnostne težave, povezane z uporabo interneta za zasebne namene v zadnjih dvanajstih mesecih: dostop otrok do neprimernih spletnih mest,

— varnostni pomisleki kot omejitev ali ovira za naročanje ali kupovanje blaga ali storitev za zasebne namene po internetu v zadnjih dvanajstih mesecih,

— varnostni pomisleki kot omejitev ali ovira za uporabo internetnega bančništva za zasebne namene v zadnjih dvanajstih mesecih,

— varnostni pomisleki kot omejitev ali ovira za dajanje osebnih informacij ponudnikom storitev družbenega ali profesionalnega omrežja za zasebne namene po internetu v zadnjih dvanajstih mesecih,

— varnostni pomisleki kot omejitev ali ovira za komunikacijo z javnimi službami ali upravami za zasebne namene po internetu v zadnjih dvanajstih mesecih,

— varnostni pomisleki kot omejitev ali ovira za prenašanje programske opreme ali aplikacij, glasbe, video datotek, iger ali drugih podatkovnih datotek za zasebne namene po internetu v zadnjih dvanajstih mesecih,

— varnostni pomisleki kot omejitev ali ovira za uporabo interneta prek javnega brezžičnega lokalnega omrežja za zasebne namene v zadnjih dvanajstih mesecih,

— (neobvezno) varnostni pomisleki kot omejitev ali ovira za druge dejavnosti za zasebne namene po internetu v zadnjih dvanajstih mesecih,

— varnostno kopiranje lastnih datotek (npr. dokumentov, slik) na kakršni koli zunanji napravi za shranjevanje podatkov ali v internetnem pomnilniškem prostoru (storitev v oblaku) za zasebne namene: samodejno ali ročno ustvarjene varnostne datoteke; varnostnih datotek ni; anketiranec ne ve.

(iii) Za posameznike, ki so uporabljali internet, vendar ne za internetno nakupovanje (nakup ali naročilo blaga ali storitev) v zadnjih dvanajstih mesecih, ovire za internetno nakupovanje:

— pomisleki glede varnosti plačil ali zasebnosti (npr. navajanje podatkov o kreditni kartici ali osebnih podatkov po internetu).

(iv) Za posameznike, ki so v zadnjih dvanajstih mesecih uporabljali internet in doživeli spletno krajo identitete, prejeli goljufiva sporočila ali bili preusmerjeni na lažna spletna mesta, na katerih se zahtevajo osebne informacije z uporabo interneta za zasebne namene v zadnjih dvanajstih mesecih:

— finančna izguba v zadnjih dvanajstih mesecih zaradi kraje identitete, prejemanja goljufivih sporočil ali preusmeritve na lažna spletna mesta.

(v) Za posameznike, ki v zadnjih dvanajstih mesecih na spletu niso predložili izpolnjenih obrazcev na spletna mesta ali aplikacije javnih organov za zasebne namene, čeprav je bilo to potrebno, pri čemer anketiranec navede razloge za nepredložitev:

— pomisleki v zvezi z zaščito in varnostjo osebnih podatkov v zadnjih dvanajstih mesecih.

(d) Usposobljenost za IKT in strokovno znanje o IKT

(i) Za posameznike, ki so v zadnjih dvanajstih mesecih uporabljali internet, znanje v zvezi s/z:

— prenosom datotek med računalniki in drugimi napravami,

— nameščanjem programske opreme ali aplikacij,

— spreminjanjem nastavitev programske opreme, vključno z operacijskim sistemom ali varnostnimi programi,

— kopiranjem ali premikanjem datotek ali map,

— uporabo programske opreme za urejanje besedil,

— ustvarjanjem predstavitev ali dokumentov, ki zajemajo besedilo, slike, tabele ali grafikone,

— uporabo programske opreme za delo s preglednicami,

— uporabo programske opreme za urejanje fotografij, video ali avdio datotek,

— pisanjem kode v programskem jeziku.

(ii) Za posameznike, ki so v zadnjih dvanajstih mesecih uporabljali internet in programsko opremo za delo s preglednicami, znanje v zvezi s/z:

— uporabo naprednih funkcij programske opreme za delo s preglednicami, namenjene urejanju in analizi podatkov, na primer razvrščanje, filtriranje, uporabo formul, oblikovanje grafov.

(e) Ovire pri uporabi IKT in interneta

(i) Za gospodinjstva brez dostopa do interneta doma, pri čemer je razlog za odsotnost dostopa:

— dostop do interneta drugje,

— interneta ne potrebuje, na primer zaradi nekoristnosti ali nezanimivosti,

— previsoki stroški opreme,

— previsoki stroški dostopa (na primer naročnina na telefon ali DSL),

— pomanjkljivo znanje,

— širokopasovni internet na območju anketiranca ni na voljo,

— drugi razlogi.

(ii) Za posameznike, ki so uporabljali internet za internetno nakupovanje (nakup ali naročilo blaga ali storitev) v zadnjih dvanajstih mesecih; težave pri internetnem nakupovanju:

— tehnična okvara spletnega mesta med naročanjem ali plačevanjem,

— težave pri iskanju informacij glede jamstev in drugih zakonskih pravic,

— počasnejša dostava od navedene,

— končni stroški višji od navedenih (npr. višji stroški dostave, nepričakovano plačilo za transakcijo),

— dostavljeno napačno ali poškodovano blago,

— težave v zvezi z goljufijami (npr. blaga/storitev sploh niso prejeli, zloraba podatkov s kreditnih kartic),

— težave glede pritožb in pravnih sredstev ali pomanjkanje zadovoljivega odgovora na pritožbo,

— tuji prodajalec ne prodaja v državo anketiranca,

— druge težave,

— težav ni bilo.

(iii) Za posameznike, ki so uporabljali internet, vendar ne za internetno nakupovanje (nakup ali naročilo blaga ali storitev za zasebno uporabo) v zadnjih dvanajstih mesecih; ovire za internetno nakupovanje:

— raje nakupuje osebno in/ali si ogleda izdelek, zvestoba trgovinam, moč navade,

— pomanjkanje spretnosti ali znanja (npr. pomanjkanje znanja o uporabi spletnega mesta, prezapletena uporaba),

— težave z dostavo blaga, naročenega prek interneta (npr. traja predolgo, je logistično težavna),

— pomisleki glede prejetja ali vračila blaga, pomisleki glede reklamacij ali odškodnine,

— nima plačilne kartice, ki se lahko uporablja za plačila prek interneta,

— (neobvezno) tuji prodajalec ne prodaja v državo anketiranca,

— (neobvezno) druga oseba je kupila ali naročila blago ali storitve v imenu anketiranca,

— druge ovire za internetno nakupovanje.

(f) Uporaba IKT s strani posameznikov za izmenjavo informacij in storitev z javnimi ustanovami in javno upravo (e-uprava)

(i) Za posameznike, ki so v zadnjih dvanajstih mesecih uporabljali internet:

— uporaba interneta v zadnjih dvanajstih mesecih za zasebne namene za pridobivanje informacij s spletnih mest ali aplikacij javnih ustanov ali javnih služb (izključena je ročno natipkana e-pošta),

— uporaba interneta v zadnjih dvanajstih mesecih za zasebne namene, za nalaganje/tiskanje uradnih obrazcev s spletnih mest javnih ustanov ali javnih služb (izključena je ročno natipkana e-pošta),

— uporaba interneta v zadnjih dvanajstih mesecih za zasebne namene, za predložitev izpolnjenih obrazcev na internetu javnim ustanovam ali javnim službam (izključena je ročno natipkana e-pošta).

(ii) Za posameznike, ki na spletu niso predložili izpolnjenih obrazcev na spletnih mestih javnih ustanov za zasebne namene v zadnjih dvanajstih mesecih:

— izpolnjenih obrazcev niso predložili, ker ni bilo potrebe po predložitvi uradnih obrazcev za zasebne namene v zadnjih dvanajstih mesecih.

(iii) Za posameznike, ki v zadnjih dvanajstih mesecih na spletu niso predložili izpolnjenih obrazcev na spletnih mestih ali aplikacijah javnih ustanov za zasebne namene, čeprav je bilo to potrebno, pri čemer anketiranec navede razloge za nepredložitev:

— takšne spletne storitve ni bilo na voljo,

— pomanjkanje spretnosti ali znanja (na primer pomanjkanje znanja o uporabi spletnega mesta ali prezapletena uporaba),

— izpolnjene obrazce je v imenu anketiranca na spletu predložila druga oseba (npr. svetovalec, davčni svetovalec, sorodnik ali družinski član),

— drug razlog za nepredložitev izpolnjenih obrazcev na spletu javnim ustanovam.

(g) Dostop do tehnologij, ki omogočajo priključitev na internet ali druga omrežja od koder koli in kadar koli (vsenavzoča povezljivost), in njihova uporaba.

(i) Za posameznike, ki so v zadnjih treh mesecih uporabljali internet:

— uporaba mobilnega ali pametnega telefona za dostop do interneta drugod kot doma ali na delovnem mestu v zadnjih treh mesecih,

— uporaba prenosnega računalnika za dostop do interneta drugod kot doma ali na delovnem mestu v zadnjih treh mesecih,

— uporaba tabličnega računalnika za dostop do interneta drugod kot doma ali na delovnem mestu v zadnjih treh mesecih,

— uporaba drugih mobilnih naprav (kot so medijski predvajalnik ali igralna konzola, bralnik e-knjig ali pametna ura) za dostop do interneta drugod kot doma ali na delovnem mestu v zadnjih treh mesecih,

— neuporaba mobilnih naprav za dostop do interneta drugod kot doma ali na delovnem mestu v zadnjih treh mesecih.

B. Področje uporabe

(1) Statistične enote za spremenljivke iz poglavja A(2) te priloge, ki se nanašajo na gospodinjstva, so gospodinjstva z vsaj enim članom v starostni skupini od 16 do 74 let.

(2) Statistične enote za spremenljivke iz poglavja A(2) te priloge, ki se nanašajo na posameznike, so posamezniki v starosti od 16 do 74 let.

(3) Geografsko so zajeta gospodinjstva in/ali posamezniki, ki živijo na katerem koli delu ozemlja zadevne države članice.

C. Referenčno obdobje

Glavno referenčno obdobje, v katerem se zbirajo statistični podatki, je prvo četrtletje leta 2019.

D. Socialno-ekonomske osnovne spremenljivke

(1) Za področja in njihove spremenljivke iz poglavja A(2) te priloge, ki se nanašajo na gospodinjstva, se zberejo naslednje osnovne spremenljivke:

(a) regija prebivališča v skladu s klasifikacijo regij NUTS1;

(b) (neobvezno) regija prebivališča v skladu s klasifikacijo NUTS2;

(c) geografska lokacija, tj. ali anketiranec prebiva v manj razviti regiji, v regiji v prehodu ali v bolj razviti regiji;

(d) stopnja urbanizacije, tj. ali anketiranec prebiva na gosto poseljenem območju, na srednje poseljenem območju ali na redko poseljenem območju;

(e) vrsta gospodinjstva, pri čemer anketiranec navede število članov gospodinjstva: (neobvezno) število oseb, starih od 16 do 24 let; (neobvezno) število študentov, starih od 16 do 24 let; (neobvezno) število oseb, starih od 25 do 64 let; (neobvezno) število oseb, starih 65 let ali več; ločeno se zbira število otrok, mlajših od 16 let, (neobvezno) število otrok, starih od 14 do 15 let, (neobvezno) število otrok, starih od 5 do 13 let, (neobvezno) število otrok, starih 4 leta ali manj;

(f) (neobvezno) neto mesečni dohodek gospodinjstva, ki se zbira kot vrednost ali s pomočjo dohodkovnih razredov v skladu z dohodkovnimi kvartili;

(g) (neobvezno) ekvivalentni neto mesečni dohodek gospodinjstva, sporočen v kvintilih.

(2) Za področja in njihove spremenljivke iz poglavja A(2) te priloge, ki se nanašajo na posameznike, se zberejo naslednje osnovne spremenljivke:

(a) spol;

(b) država rojstva, pri čemer anketiranec navede, ali je rojen v zadevni državi ali v drugi državi; če navede slednje, anketiranec navede tudi, ali je rojen v drugi državi članici ali v državi zunaj Unije;

(c) država državljanstva, pri čemer anketiranec navede, ali je državljan zadevne države ali tuji državljan; če navede slednje, anketiranec navede tudi, ali je državljan druge države članice ali države nečlanice EU;

(d) dopolnjena starost; (neobvezno) manj kot 16 let in/ali več kot 74 let;

(e) stopnja dosežene izobrazbe, pri čemer anketiranec navede najvišjo uspešno končano stopnjo izobrazbe v skladu z mednarodno standardno klasifikacijo izobrazbe (ISCED 2011), ali je to največ nižja sekundarna izobrazba (ISCED 0, 1 ali 2), višja sekundarna in postsekundarna neterciarna izobrazba (ISCED 3 ali 4), terciarna izobrazba (ISCED 5, 6, 7 ali 8), manj kot primarna izobrazba (ISCED 0), primarna izobrazba (ISCED 1), nižja sekundarna izobrazba (ISCED 2), višja sekundarna izobrazba (ISCED 3), postsekundarna neterciarna izobrazba (ISCED 4), kratka terciarna izobrazba (ISCED 5), diplomska ali enakovredna (ISCED 6), magisterij ali enakovredna (ISCED 7) ali doktorska ali enakovredna (ISCED 8);

(f) zaposlitveni status, pri čemer anketiranec navede, ali je zaposlen ali samozaposlen, vključno z družinskimi delavci (neobvezno: zaposleni za polni delovni čas ali samozaposleni, zaposleni za krajši delovni čas ali samozaposleni, zaposleni, zaposleni s stalno zaposlitvijo ali zaposlitvijo za nedoločen čas, zaposleni z začasno zaposlitvijo ali pogodbo o zaposlitvi za določen čas, samozaposleni, vključno z družinskimi delavci);

(g) (neobvezno) anketiranec navede gospodarski sektor zaposlitve:







Področja NACE Rev. 2 Poimenovanje A Kmetijstvo in lov, gozdarstvo in ribištvo B, C, D in E Predelovalne dejavnosti, rudarstvo in kamnoseštvo ter druge dejavnosti F Gradbeništvo G, H in I Trgovina, promet, gostinstvo J Informacijske in komunikacijske dejavnosti K Finančne in zavarovalniške dejavnosti L Poslovanje z nepremičninami M in N Poslovne storitve O, P in Q Dejavnosti javne uprave, obrambe, izobraževanja, zdravstva in socialnega varstva R, S, T in U Druge dejavnosti

(h) zaposlitveni status, pri čemer anketiranec navede, ali je brezposeln, ima status študenta, ki ni na trgu dela, druga oseba, ki ni na trgu dela, pri čemer neobvezno navede, ali je upokojenec ali predčasni upokojenec ali oseba, ki je opustila samostojno dejavnost, trajni invalid, oseba, ki služi obvezni vojaški rok ali opravlja nadomestno civilno službo, oseba, ki opravlja gospodinjska opravila, ali druge neaktivne osebe;

(i) poklic po Mednarodni standardni klasifikaciji poklicev (ISCO-08), pri čemer anketiranec navede, ali je uvrščen kot delavec, ki opravlja fizična dela, delavec, ki ne opravlja fizičnih del, delavec, ki se ukvarja z IKT, delavec, ki se ne ukvarja z IKT, in neobvezno vsi poklici po ISCO-08, kodirano na ravni dveh števk.

E. Periodičnost

Podatki, določeni v tej prilogi, se za leto 2019 zagotovijo enkrat.

F. Roki za pošiljanje rezultatov

(1) Posamezni podatkovni zapisi iz člena 6 in Priloge II(6) k Uredbi (ES) št. 808/2004, ki ne omogočajo neposredne prepoznavnosti zadevnih statističnih enot, se pošljejo Eurostatu do 5. oktobra 2019. Do navedenega datuma mora biti podatkovni niz dokončno izoblikovan, potrjen in sprejet.

(2) Metapodatki iz člena 6 Uredbe (ES) št. 808/2004 se pošljejo Eurostatu do 31. maja 2019.

(3) Poročilo o kakovosti iz člena 7(3) Uredbe (ES) št. 808/2004 se pošlje Eurostatu do 5. novembra 2019.